《满庭芳》
元代·陈栎

偻指中秋，齐头十日，后庚玉兔初弦。当年此际，天地恰生贤。

自旦骎骎至望，清咏永、翻胜规圆。高挂在，碧梧山上，清绝绿生烟。

怀中梧月照，天知心事，铢视貂蝉。彩衣无价宝，乐自无边。

此去古稀近也，长生箓、世世相传。慈萱侧，金杯满泛，梧月吸年年。

作者简介：（1252—1334）元徽州休宁人，字寿翁。学宗朱熹。宋亡，隐居著书。仁宗延祐初，乡试中选，不赴礼部试，教授于家。性孝友，刚正，动中礼法，与人交，不以势合，不以利迁。善诱学者，谆谆不倦。所居堂名定宇，学者称定宇先生，晚称东阜老人。有《尚书集传纂疏》、《历代通略》、《勤有堂随录》和《定宇集》。